अहिंसा दल के रा. अध्यक्ष राजकुमार राजपूत ने बताया कि उनकी संस्था द्वारा अब तक 4 बार सामूहिक विवाह का आयोजन किया जा चुका है। दिल्ली सहित झांसी, बुंदेलखंड में इससे पहले संस्था द्वारा सामूहिक विवाह सम्मेलन का आयोजन सम्पन्न किया जा चुका है। मार्गदर्शक मंडल में शामिल महंत श्री वैदेही बल्लभ शरण जी महाराज ने बताया कि समाज में धन की बर्बादी एवं अपव्यय रोकने के उद्देश्य से 111 सर्वजातीय कन्या विवाह सम्मेलन का आयोजन किया जा रहा है। जिससे समाज में एकरूपता व समरसता का भाव उत्पन्न हो सके। सामूहिक विवाह सम्मेलन का उद्देश्य दहेज प्रथा पर अंकुश लगाने, सामाजिक कुरीतियों को समाप्त करने के उद्देश्य से किया जा रहा है।